**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(муниципаль тур, 2024-2025 уку елы) 11 нче сыйныф**

**Үткәрү вакыты- 180 минут**

**Максималь балл – 55 балл**

1. **Тест биремнәре (10 балл).**

1. Яшәүнең мәгънәсен эзләүче ялгыз шәхес фаҗигасе үзәктә яткан модернистик агым (1 балл):

1) **экзистенциализм**

2) тәнкыйди реализм

3) романтизм

2. Иҗат юнәлеше төшенчәсе (1 балл):

1) мәгърифәтчелек реализмы

2) **модернизм**

3) экспрессионизм

3. Драматургиянең бер жанр формасы. Үткен интрига, гадәттән тыш эмоциональлек, яхшылык белән явызлыкның кискен каршы куелуы, әхлакый үгет-нәсихәт өстенлек итә, музыка киң кулланыла (1 балл):

1) трагедия

2) драма

3) **мелодрама**

4. Сюжет элементы (1 балл):

1) градация

2) хронотоп

3) **эпилог**

5. Ниндидер тарихи вакыйга, хәл, җәмгыятьтәге тәртип-мөнәсәбәтләр, хаксызлыкларга кагылышлы хис-кичереш сурәтләнгән лирик жанр (2 балл):

Җавап: **гражданлык лирикасы**

6. Фатих Хөсни, Муса Җәлил иҗатлары әдәбиятның кайсы чорына карый (1 балл):

1) ХХ йөз башы әдәбияты

2) Сугыштан соңгы еллар әдәбияты

3**) Бөек Ватан сугышы еллары әдәбияты**

7. «Хәят», «Авырган минутларда», «Иртә төшкән кар» шигырьләренең авторы (1 балл):

1) Муса Җәлил

2) **Хәсән Туфан**

3) Фатих Кәрим

8. *Тынгысыз җанлы, заман җилләренә сизгер шагыйрь җәмгыятьнең дөрес юлдан үсмәвен, гаделсезлекләрне күрә, йөрәк әрнүен «Ант» поэмасында шартлы, күчерелмә мәгънә, эзоп теле мөмкинлекләре ярдәмендә чагылдыра… Шул әсәре, ахыр чиктә, аны гаепләүләргә алып килә.* Кем турында сүз бара? (2 балл)

Җавап: **Хәсән Туфан**

1. **Язма җавапка бәйле биремнәр (25 балл).**

1. Эпик төргә хас үзенчәлекләр, жанрлары. Үзегезнең фикерләрегезне әсәрләрдән мисаллар нигезендә дәлилләп барыгыз (10 балл).

Мисал өчен:

**Эпос грекча «сүз» мәгънәсен аңлата. Чөнки ул кешеләр тормышын-яшәешен, чынбарлыкны сөйләп бирә. Эпик төрне оештыручы нокта, нигез булып хикәяләү – персонажлар, аларның язмышы, эш-гамәлләре, холык-фигыле, алар тормышындагы хәлләр-вакыйгалар турында сөйләү тора. Эпоста вакыйгалар үзара сәбәп-нәтиҗә бәйләнешендә булып, әсәрләр урынны, вакытны, тышкы дөнья-тирәлекне һәм геройларның эчке кичереш-халәтен күрсәтәләр, күз алдына китереп бастыралар. Бу вакытта сурәтләү ярдәмгә килә. Язучы геройларның портретын, пейзажны, урынны, катнашучыларның халәтен, кәефе үзгәрүне һ.б. сурәтләп бирә, әйбер, табигать, хис-кичереш, кеше образлары тудыра. Эпоста образ – барыннан да элек шәхес, үзенең характеры, исеме, язмышы, кичерешләре берлегендә тасвирланган характер. Монда кеше образлары гадәти тормыштагыча: эш-гамәлләрдә, уй-фикерләрдә, теләк-омтылышларда сурәтләнә, төрле сыйфатлар, каршылыклар җыелмасы итеп күрсәтелә. Эпосның киңлеге, күләмлелеге, зурлыгы аңа кеше тормышы–язмышы тарихын да, характерларны да сыйдырырга, кешенең эчке, уй-хыял дөньясына үтеп керергә мөмкинлек бирә. Эпик әсәрдә тормыш-чынбарлык үзе алгы рәткә чыга. Ләкин әдип аны образлы сурәтли, үз хыялында яшәгән детальләр ярдәмендә җанландыра.**

**Эпоста сурәтләү предметы һәм сөйләүче вакыт ягыннан ераклаштырыла: сүз читтән торып һәм гадәттә өченче заттан алып барыла. Хикәяләүче элегрәк булган хәлләрне искә төшерүче кебек тәэсир калдыра. Ул – сурәтләнгән дөнья белән укучы арасында торучы, еш кына күзәтүче ролендәге герой. Төп жанрлары – хикәя, повесть, роман.**

2. Аяз Гыйләҗев яки Мөхәммәт Мәһдиев иҗаты турында ниләр беләсез? Җавабыгызны үзегез сайлап алып, бер әдип иҗатына бәйле языгыз. Аның нинди әсәрләрен укыганыгыз бар? Үзенең әсәрләрендә ул нинди тема-проблемаларны күтәрә? Үзегез укыган бер әсәр яки әсәрләр мисалында аңлатыгыз (10 балл):

**11 сыйныф дәреслеге, 2017, Б. 129-130 (А.Гыйләҗев) яки яңа дәреслек (М.Мәһдиев)**

3. Муса Җәлилнең «Чәчәкләр» шигыреннән алынган өзектә кулланылган тел-сурәтләү чараларын табып языгыз (5 балл):

*... Сез назлап үбегез гөлләрне,*

*Хуш истән күңлегез ачылсын.*

*Җир бирде сезгә шат көннәрне,*

*Йотып тир, кан һәм яшь тамчысын.*

*Балалар, сез гөлләр үзегез,*

*Чыктыгыз калкып җир карныннан.*

*Һәм чәчәк аттыгыз, үстегез*

*Атагыз, агагыз каныннан.*

*Сез безгә шулкадәр кадерле,*

*Шулкадәр ягымлы, сөйкемле!*

*Ал таңы алдагы дәвернең*

*Йөзегездә чагыладыр шикелле.*

*Чәчәкләр, үсегез, чәчәкләр,*

*Дәрт биреп безнең шат күңелгә.*

*Сезгә бу шатлыклар, рәхәтләр*

*Бит җиңеп алынган гомергә*

**Синоним, градация, инверсия, риторик эндәш, чагыштыру, метафора, сынландыру, эпитет һ.б.**

1. **Әдәби әсәргә анализ (10 балл).**

**Әсәрнең жанры – гражданлык лирикасы**