**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(муниципаль тур, 2024-2025 уку елы) 7 нче сыйныф**

**Үткәрү вакыты- 150 минут**

**Максималь балл – 45 балл**

1. **Тест биремнәре (10 балл).**

1. Халык авыз иҗаты жанрлары дөрес күрсәтелгән вариантны билгеләгез (1 балл):

1) бәет, нәсер

2) **дастан, бәет**

3) дастан, хикәя

2. Бер яки ике вакыйгага нигезләнеп иҗат ителгән, образлар саны күп булмаган кечкенә күләмле эпик жанр (1 балл):

1) повесть

2) поэма

3) **хикәя**

3. Әдәби әсәрдәге кеше образларының төренә карый (1 балл):

1) **җыелма**

2) күчерелмә мәгънәле

3) персонаж

4. Сюжет элементы (1 балл):

1) эчке каршылык

2) композиция

3) **төенләнеш**

5. Әдәби әсәрдә персонажның эчке дөньясын, ягъни фикерләрен, хис-кичерешләрен, теләк-омтылышларын матур әдәбиятка хас чаралар аша тулы итеп, җентекләп сурәтләү (2 балл):

Җавап: **психологизм**

6. «Акчарлаклар», «Буранда» әсәрләренең авторы (1 балл):

1) Галимҗан Ибраһимов

2) Габдулла Тукай

3) **Шәриф Камал**

7. Габдулла Тукайның әсәрләре генә урын алган рәтне билгеләгез (1 балл):

1) **«Милләтә», «Җәйге таң хатирәсе», «Милли моңнар», «Туган тел»**

2) «Кайсыгызның кулы җылы?», «Җәйге таң хатирәсе», «Милли моңнар»

3) «Милләтә», «Бу кырлар, бу үзәннәрдә», «Милли моңнар»

8. *Бигрәк тә үзенә яхшы таныш булган сезонлы эшчеләр, шахтёрлар – бәхет эзләп чит җирләргә китәргә мәҗбүр булган татар халкының язмышын бөтен ваклыкларына кадәр белеп яза. Кеше күңеленең нечкәлекләрен аңлап, геройларының рухи халәтен психологик тирәнлектә ача алганлыктан, аның әсәрләреннән эчке бер моң сирпелеп тора. Ул кыска итеп, аз сүз белән тирән мәгънә җиткерә белә. Шуның белән ХХ гасыр башы әдәбиятын яңа тема, үзенчәлекле геройлар, сәнгатьчә сурәтләү алымнарына баета*. Кем турында сүз бара? (2 балл):

Җавап: **Шәриф Камал**

1. **Язма җавапка бәйле биремнәр (25 балл).**

1. Лиро-эпик жанр буларак поэма. Поэма жанрына хас үзенчәлекләр (10 балл).

Мисал өчен:

**Лиро-эпик жанр атамасы, сюжет сызыклары лирик чигенешләр, хис-кичереш һәм мөнәсәбәт белдерү белән үрелеп бара, әхлакый-фәлсәфи мәсьәләләр күтәрелә торган әсәр. Поэма жанры лирик һәм эпик башлангычларның үзенчәлекле синтезын тәшкил итә. Анда сурәтләнгән вакыйгалар сюжетны – эпик катламны барлыкка китерә, зур вакыйгалар кайчакта берничә сызыгы тәшкил итәргә дә мөмкин, аларга бәйле төстә автор үзенең мөнәсәбәтен укучыга җиткерә. Лирик башлангычта исә сурәтләнгәннәргә шәхси мөнәсәбәт, автор-хикәяләүче яки лирик геройның хисләре, фикерлә¬ре, бәясе әһәмиятле роль уйный. Поэмада хикәяләүче һәм лирик герой сыйфатларын туплаган хикәяләүче-автор образы алга чыга һ.б.**

2. Ш.Камал иҗаты турында ниләр беләсез, аның нинди әсәрләрен укыганыгыз бар? Үзенең әсәрләрендә автор нинди тема-проблемаларны күтәрә? Үзегез укыган бер әсәр мисалында аңлатыгыз (10 балл):

**7 сыйныф дәреслеге, 2014, Б. 47-48 (“Акчарлаклар” повестена бәйләп) яки яңа дәреслек (“Буран” хикәясенә бәйләп).**

3. Һ.Такташның «Мокамай» поэмасыннан алынган әлеге өзектә кулланылган тел-сурәтләү чараларын табып языгыз (5 балл):

*Белмим,*

*Әллә күпкә,*

*Әллә бик озакка,*

*Ахры, мәңге онта алмамын*

*Тамбов урманнары уртасында*

*Усак яфраклары шаулавын...*

*Алар мәңге минем хыялымда*

*Шаулый-шаулый яфрак ярырлар,*

*Карт имәннәр, калмый минем арттан,*

*Кая барсам, озатып барырлар...*

*Бер җирдә юк андый урманнар,*

*Бер җирдә юк камыш сабаклары –*

*Андагыдай шаулый торганнар...*

*Әкияттәге ике бала кебек,*

*Каен башларына үрмәләп,*

*Ике штансыз малай дөнья белән*

*Танышып йөргән идек бергәләп...*

*Беребез сары чәчле, беребез – кара:*

*Сары чәчлесе – ул мин идем;*

*Кара чәчле, коңгырт кара күзле,*

*Кәкре аяклы дустым, җанкисәгем,*

*Ул, Мокамай бәгърем, син идең....*

**Лексик чаралар (антоним), стилистик фигуралар (анафора, инверсия, риторик эндәш), троплар (чагыштыру, метафора, эпитет) һ.б.**

1. **Әдәби әсәргә анализ (10 балл).**

**Әсәрнең жанры – хикәя.**